Κροατικές βουλευτικές εκλογές (2016)

Βουλευτικές εκλογές διεξήχθησαν στην Κροατία στις 11 Σεπτεμβρίου του 2016, για να πληρωθούν όλες οι 151 έδρες στο Κοινοβούλιο της Κροατίας. Προτού διεξαχθούν οι εκλογές έγινε επιτυχημένη πρόταση μομφής κατά του πρωθυπουργού Τίχομιρ Ορεσκόβιτς και του υπουργικού συμβουλίου στις 16 Ιουνίου 2016, με 125 βουλευτές να ψηφίζουν υπέρ της πρότασης. Μια μεταγενέστερη προσπάθεια από την Πατριωτική Συμμαχία για να σχηματιστεί κυβέρνηση με μια νέα κοινοβουλευτική πλειοψηφία, με πρωθυπουργό τον υπουργό Οικονομικών Ζντράβκο Μάριτς, απέτυχε και το Κοινοβούλιο αποφάσισε τη διάλυσή του στις 20 Ιουνίου 2016. Η διάλυση τέθηκε σε ισχύ στις 15 Ιουλίου 2016, οπότε η πρόεδρος Κολίντα Γκράμπαρ-Κιτάροβιτς προκήρυξε επίσημα τις εκλογές για τις 11 Σεπτεμβρίου του 2016.  Αυτές ήταν οι ένατες κοινοβουλευτικές εκλογές από το 1990, οπότε διεξήχθησαν οι πρώτες πολυκομματικές εκλογές.
Στις εκλογές αναμετρήθηκαν τα δύο μεγαλύτερα κόμματα στο απερχόμενο 8ο Κοινοβούλιο, η Κροατική Δημοκρατική Ένωση (HDZ), με αρχηγό τον Αντρέι Πλένκοβιτς, και το Σοσιαλδημοκρατικό Κόμμα (SDP) με επικεφαλής τον Ζόραν Μιλάνοβιτς. Το SDP έλαβε μέρος στις εκλογές ως τμήμα του Λαϊκού Συνασπισμού, που αποτελείται από το Σοσιαλδημοκρατικό Κόμμα, το HNS, το  HSS και το HSU. Μαζί τους αναμετρήθηκαν και μια σειρά από άλλα κόμματα και συνασπισμοί, συμπεριλαμβανομένης και της Γέφυρας των Λιστών με Ανεξάρτητους (Most), το οποίο διατηρούσαν τις ισορροπίες στη δύναμή τους μετά τις εκλογές του 2015. Ο απερχόμενος πρωθυπουργός Τίχομιρ Ορεσκόβιτς, ένας τεχνοκράτης μη προσκείμενος σε κόμμα, ανακοίνωσε ότι δεν θα ήταν υποψήφιος με οποιοδήποτε λίστα υποψήφιων και ότι δεν θα διεκδικούσε την επανεκλογή του.
Οι εκλογές είχαν ως αποτέλεσμα τη νίκη του HDZ με 61 έδρες στο κοινοβούλιο, ενώ η Λαϊκή Συμμαχία κέρδισε 54 έδρες. Νέος πρωθυπουργός έγινε ο Αντρέι Πλένκοβιτς.

Εκλογικό σύστημα

Τα 151 μέλη του Κροατικού Κοινοβουλίου εκλέγονται με 3 τρόπους: οι 140 βουλευτές εκλέγονται σε δέκα 14εδρικές περιφέρειες με ανοικτές λίστες και αναλογικά, με τη χρήση του ορίου του 5% για να εισέλθει ένα κόμμα στη βουλή. Η κατανομή των εδρών γίνεται με τη μέθοδο Ντ' Οντ: οι 3 εκλέγονται σε μία ειδική εκλογική περιφέρεια για τους Κροάτες πολίτες και τους κροατικής καταγωγής ψηφοφόρους που ζουν στο εξωτερικό και 8 εκλέγονται από κάθε εκλογική περιφέρεια για να αντιπροσωπεύσουν τις ομάδες των εθνικών μειονοτήτων: 3 για τους Σέρβους, 1 για τους Ιταλούς, 1 για τους Ούγγρους, 1 για τους Τσέχους και Σλοβάκους, 1 για τους Αλβανούς, Μουσουλμάνους της Βοσνίας, Σλαβομακεδόνες, Μαυροβούνιους και Σλοβένους και 1 για τους Αυστριακούς, Βουλγάρους, Γερμανούς, Εβραίους, Πολωνούς, Ρομά, Ρουμάνους,   Rusyns, Ρώσους, Τούρκους, Ουκρανούς και τους Βλάχους.

Σχηματισμός κυβέρνησης

Ο Αντρέι Πλένκοβιτς ξεκίνησε συνομιλίες για το σχηματισμό κυβέρνησης σε συνεργασία με το Most, που κέρδισε 13 έδρες. Ο Ζόραν Μιλάνοβιτς ανακοίνωσε την αποχώρησή του από την πολιτική μετά την ήττα. Λίγες εβδομάδες μετά τις εκλογές, η Κροατική Δημοκρατική Ένωση και ο συνασπισμός Most ξεκίνησαν διαβουλεύσεις για τον σχηματισμό κυβέρνησης, η οποία συμφωνήθηκε να περιλαμβάνει και 8 βουλευτές που εκπροσωπούσαν τις εθνικές μειονότητες. Στις 10 Οκτωβρίου 2016 ο Πλένκοβιτς  επίσημα 91 υπογραφές υποστήριξης από τους βουλευτές προς την πρόεδρο Κολίντα Γκράμπαρ-Κιτάροβιτς. Οι υπογραφές ήταν πολύ περισσότερες από τον απαιτούμενο αριθμό των 76 υπογραφών για την έγκριση. Συνεπώς, ο Πλένκοβιτς έγινε εντολοδόχος πρωθυπουργός και η εντολή του ήταν να σχηματίσει κυβέρνηση στο διάστημα εντός 30 ημερών, μέχρι τις 9 Νοεμβρίου 2016. Η πρώτη συνεδρίαση του κροατικού κοινοβουλίου με τη νέα του σύνθεση έλαβε χώρα στις 14 Οκτωβρίου, με την εκλογή του Μπόζο Πετρόφ στο αξίωμα του προέδρου της βουλής. Στις 19 Οκτωβρίου, η νέα κυβέρνηση εγκρίθηκε επίσημα με κοινοβουλευτική ψηφοφορία και με 91 υπέρ, 45 κατά και 3 αποχές. Το νέο υπουργικό συμβούλιο απαρτίστηκε από 20 υπουργούς, συμπεριλαμβανομένου του Γκόραν Μάριτς, υπουργού άνευ Χαρτοφυλακίου, υπεύθυνου για την ιδιοκτησία του κράτους.